輕鐵 (香港)

|}
|}

輕鐵，係香港鐵路有限公司營運嘅香港客運鐵路之一；有 12 條路線；車行新界西北嘅屯門區同元朗區之間，全長 36.15 公里。截至2004年，總共有 68 個站，當中有 5 個站接駁港鐵嘅。輕鐵每日運作 19 個鐘。車隊現時有 119 部列車，每部可以載 200 幾人。12 條路線都有佢嘅代表顏色。至於成個輕鐵網，合併前用橙色代表，合併之後就改用泥黃色代表。

歷史 
喺發展屯門新市鎮嘅時候，政府已經預咗位去起輕鐵，但係嗰陣重未決定畀邊間鐵路公司去起。政府先喺1982年畀擁有香港電車有限公司嘅九龍倉集團起輕鐵，但係起唔成。最後，政府邀請九廣鐵路公司起輕鐵，最終九鐵喺1984年中決定接納呢個計劃。

輕鐵第一期喺1988年9月18號正式通車。

擴展
喺1988年同2013年間，輕鐵系統總共有四期發展。

屯門支線
3段支線分別係連接屯門碼頭至友愛、友愛至三聖同埋市中心至屯門東北。佢哋總長5公里，起咗9個車站同埋1個總站。喺1992年2月，佢哋全線通車。

天水圍支線
為咗畀天水圍新市鎮嘅居民有輕鐵服務，輕鐵決定喺青山公路主線塘坊村站附近嘅灰沙圍起一條新支線入去天水圍。呢條支線全長2.1公里，共有4個站，連接區內主要屋苑，喺1993年1月10號通車。同時，有兩條新線投入服務，就係721線，同埋722線。

之後到咗1995年，由於天水圍發展得好快，輕鐵又喺天瑞站北面起一條800米左右嘅路軌，加多兩個站：翠湖同埋天水圍。

天水圍支線

天水圍預留區支線

用車 
70架澳洲Comeng輕鐵列車，1988年投入服務
30架日本川崎輕鐵列車，1993年投入服務
20架澳洲 Goninan輕鐵列車，1997年投入服務
22架中國南京浦鎮輕鐵列車，2009年投入服務
40架中國中車南京浦鎮輕鐵列車，2021年投入服務

澳洲 COMENG 列車同日本川崎列車喺1997年至2000年間翻髹成新色彩，並喺2002年至2003年間以電子路線牌取代沿用咗10年嘅膠布牌路線顯示，車尾亦加裝咗電子路線牌。

以上嘅車唔係固定喺對應路線行駛，有時會有2架電動列車連埋一齊行，俗稱拖卡，車尾會有一塊寫有C字嘅牌，畀後面列車嘅司機識別。拖卡時可載超過400人。

所有輕鐵列車嘅速度限制最高每小時70公里，一般營運速度每小時30至50公里之間，只有少數距離較長嘅路段，好似藍地至洪水橋段，車速可接近70公里。車廂所有座位都面向車頭。2004年，九鐵公司決定將其中50個車廂嘅部分座椅拎走，留出更多位畀乘客嚟企，工程喺2006年完成。

2007年中，經運輸署調查後，九鐵公司同意買多22架新輕鐵車廂以應付九龍南線啓用後嘅乘客量增長，並會喺9月中開始招標。而新輕鐵車廂預計喺2009年初前陸續投入服務。喺2007年11月，九廣鐵路公司正式批出22架新輕鐵車廂嘅合約畀澳洲御萊特集團鐵路服務公司。

有關合約已經喺2008年1月25號簽好咗，編號係KRS999。呢22架車由澳洲御萊特集團鐵路服務公司負責車身總體設計，南車浦鎮公司負責成架車生產總裝同調試。第一架車會喺2009年5月交貨，其餘嘅預計喺2010年交埋，總額 3 億左右。而家頭兩架車已經行緊751線同507線。

路線

接駁巴士 
睇港鐵巴士

車站一覽·接駁路線 
輕鐵車站：

參攷

輕鐵官方網頁
輕鐵行車時間表
輕鐵轉乘優惠

港鐵